**Cyngor Cynghori Cymru ar Arloesi**

**29 Mawrth 2018, Hwb Gwyddorau Bywyd, Caerdydd**

**Cofnodion**

**Yn bresennol:** Kellie Beirne (KB) (cadeirydd)

 Robin Williams (RW)

 David Wilkes (DW)

 Steve Smith (SS)

 Rhys Thomas (RT)

Ymddiheuriadau: Jessica Jones (JJ)

Helen Swygart (HS)

David Notley (DN)

Sue Bale (SB)

Andy Middleton (AM)

 Kirsten Bound (KBo)

Yr Ysgrifenyddiaeth: Alastair Davies (AD)

 Philippa Costello (PC)

Siaradwyr Gwadd: Mike Bacigalupo (MB) (Llywodraeth Cymru)

 Jon Day (JD) (Cyngor Caerdydd)

Chris Meadows (CM) (IQE)

|  |  |  |
| --- | --- | --- |
| **Eitem ar yr Agenda** |  | **Cam gweithredu** |
| **1** | **Croeso** Croesawodd KB aelodau'r Cyngor i'r 14eg cyfarfod Cyngor Cynghori Cymru ar Arloesi (IACW). Trafodwyd cofnodion y cyfarfod blaenorol. Rhoddodd AD yr wybodaeth ddiweddaraf i'r Cyngor ar Adolygiad Reid sydd wedi cael ei roi i’r Gweinidogion. Pwysleisiodd AD y 3 argymhelliad sydd wedi’u nodi yn yr Adolygiad sy'n cynnwys:1. Swyddfa uchel ei phroffil yn Llundain (ail-lunio pwrpas swyddfa bresennol Llywodraeth Cymru yn Llundain) gan roi pwyslais ar arloesi ac ymchwil;
2. Cynnal a chadw, a chynyddu'r cyllid ar gyfer ymchwil cysylltiedig ag ansawdd a roddir i brifysgolion;
3. Creu 3 hwb arloesi a arweinir gan y diwydiant; a chreu cronfa fuddsoddi Dewi Sant.

Nid yw Adolygiad Reid wedi'i gyhoeddi eto a bwriedir ei gyflwyno i'r Cabinet i'w gymeradwyo ym mis Mai.Bydd AD yn gwahodd Peter Halligan, Prif Gynghorydd Gwyddonol newydd Cymru i gyfarfod nesaf IACW ym mis Mehefin. Bydd AD yn gwahodd David Rosser i gyfarfod yn y dyfodol i ddeall ei rôl newydd yn well fel Prif Swyddog Rhanbarthol y De-ddwyrain.Cytunwyd ar y cofnodion ac fe'u cymeradwywyd. Gofynnwyd i'r aelodau a oedd yn bresennol nodi unrhyw achos uniongyrchol neu anuniongyrchol o wrthdaro buddiannau o ran yr eitemau ar yr agenda. Ni chofnodwyd unrhyw fuddiannau newydd. | **AD****AD** |
| **2** | **Prifddinas Arloesi Ewrop**Ymunodd Mike Bacigalupo, Uwch-reolwr Datblygu Arloesedd Llywodraeth Cymru a Jonathan Day, Rheolwr Datblygu Busnesau Cyngor Caerdydd â'r Cyngor i drafod y posibilrwydd o gynnig Caerdydd yn y gystadleuaeth nesaf ar gyfer enwi Prifddinas Arloesi Ewrop.Dyma gystadleuaeth H2020 a rhoddir gwobr ariannol flynyddol o €1m i'r ddinas yn Ewrop sy'n gallu dangos orau ei gallu i wella bywydau ei dinasyddion drwy ddulliau arloesol. Y dyddiad cau ar gyfer cyflwyno ceisiadau yw 21 Mehefin 2018.Trafodwyd nodweddion unigryw Caerdydd, pwy fyddai'r prif gynrychiolydd, a pha adnoddau sydd eu hangen i gyflwyno cais o'r fath. Cytunwyd bod gan Gaerdydd a Phrifddinas-Ranbarth Caerdydd lawer o rinweddau y gellid eu cynnwys yn y cynnig, er enghraifft, trawsnewidiad y ddinas dros y 4-5 mlynedd diwethaf; Caerdydd yw dinas ieuengaf Ewrop; Alacrity; yr Academi Feddalwedd; Creu Sbarc; Lled-ddargludyddion Cyfansawdd; y Metro; a Llesiant Cenedlaethau'r Dyfodol.Cytunwyd y bydd is-grŵp sy'n cynnwys KB, JD, RT, SS, MB, KBo, a Jon Wood o IUK yn cwrdd i drafod y cynnig ac i fwrw ymlaen ag ef. Mae'r cyfarfod wedi'i drefnu am 4pm ddydd Gwener 6 Ebrill.   |  |
| **3** | **Diweddariad ar waith IACW**Rhoddodd AD yr wybodaeth ddiweddaraf ar Ffyniant i Bawb, sef Cynllun Gweithredu ar yr Economi Llywodraeth Cymru. Nod y Meysydd Gweithredu yw helpu busnesau sydd eisiau cymorth ariannol gan y Llywodraeth drwy eu helpu i oresgyn heriau'r dyfodol. Bydd disgwyl i fusnesau gyfrannu at o leiaf un o'r canlynol: * Datgarboneiddio;
* Arloesi, Entrepreneuriaeth a Phencadlys;
* Allforio a Masnachu;
* Swyddi o Ansawdd Uchel, Datblygu Sgiliau a Gwaith Teg; a
* Ymchwil a datblygu, Awtomeiddio a Digideiddio.

Siaradodd AD am y Contract Economaidd newydd a fydd yn ei gwneud yn ofynnol i fusnesau sydd am i'r Llywodraeth fuddsoddi ynddynt ddangos y canlynol i gyd fan lleiaf: * Y potensial i dyfu;
* Gwaith Teg;
* Hyrwyddo sgiliau a dysgu er lles iechyd yn y gweithle; a
* Gweithio at leihau eu hôl troed carbon.

Cyfeiriodd AD hefyd at Gronfa Dyfodol yr Economi, sef y gronfa gyffredinol a fydd yn cynnwys yr holl gynlluniau a chyllid ar gyfer datblygu’r economi. Mae'r Llywodraeth yn dal i fod wrthi yn trafod manylion yr uchod. Nododd AD fod adolygiad y Corff Cynghori Allanol yn dal i fynd rhagddo, ond bod 9 panel y sectorau wedi gwahanu bellach. Holodd KB ynghylch y posibilrwydd o adolygu IACW i ail-edrych ar ei ddiben a'i addasrwydd.Cytunwyd trefnu cyfarfod rhwng IACW a Mick McGuire, Marcella Maxwell ac Emma Watkins. PC i drefnu hyn. | **PC** |
| **4** | **Diweddariad ar Brosbectws Arloesi'r Fargen Ddinesig**Rhoddodd KB yr wybodaeth ddiweddaraf i'r Cyngor ar y prosbectws arloesi. Erbyn hyn, mae'r 10 awdurdod lleol i gyd wedi llofnodi'r cynllun busnes ar gyfer cytundeb cydweithio Bargen Ddinesig Prifddinas-Ranbarth Caerdydd. Mae un prosiect wedi'i gymeradwyo hyd yn hyn ac mae bellach yn fyw - CSC Foundry. Ail brosiect a fydd yn cael ei weithredu cyn hir fydd prosiect Metro Canolog Caerdydd. Bydd yn cael ei fwydo gan y Metro. Mae dau fframwaith wedi'u cymeradwyo o dan y Fargen Ddinesig hyd yn hyn, 1) y Gronfa Buddsoddi mewn Tai - sy'n hoelio sylw ar gyflwyno tai gwell yn y rhanbarth i ategu'r swyddi a fydd yn cael eu creu; 2) Sgiliau a fydd yn canolbwyntio ar ddatblygu rhai penodol.Mae tri fforwm wedi'u sefydlu i lywio'r Fargen Ddinesig:1. Y Partneriaeth Twf Economaidd - i graffu ar y Fargen Ddinesig;
2. Y Sefydliad Busnesau Rhanbarthol - corff sy'n cynrychioli busnesau ar draws y rhanbarth i sicrhau bod eu llais yn cael ei glywed; a
3. Yr Awdurdod Trafnidiaeth Rhanbarthol - mae'n gweithio ar y Metro.

O fewn y prosbectws arloesi, mae 3 fframwaith wedi'u cymeradwyo:1. Cronfeydd Cyfalaf Menter ar gyfer Technoleg - £50 miliwn a fydd yn cyd-fynd â buddsoddiad Banc Buddsoddi Ewrop neu Fanc Buddsoddi Prydain;
2. Profi Gwasanaethu'r Cyhoedd - dull o ddatrys problemau cymdeithasol mawr.
3. Academi Seiber - hybu'r potensial sy'n bodoli o fewn y rhanbarth a datblygu'r sylfaen sgiliau sydd ei hangen ar y diwydiant i dyfu.

Edrych ar amrywiaeth wahanol o fanteision a chymhellion cyllidol ee credydau treth ymchwil a datblygu a sut i'w ehangu. |  |
| **5** | **Diweddariad ar glwstwr lled-ddargludyddion cyfansawdd CS Connected**Rhoddodd Chris Meadows o IQE yr wybodaeth ddiweddaraf ar CS Connected sef yr enw brand ar y clwstwr cyntaf o Led-ddargludyddion Cyfansawdd. Dyma hefyd y brand ar y cyd ar gyfer y nifer cynyddol o weithgareddau sy'n ymwneud â lled-ddargludyddion cyfansawdd o fewn y clwstwr technoleg. Mae'n cynrychioli partneriaid academaidd a busnesau sy'n gwneud gwaith ymchwil, datblygu, arloesi a gweithgynhyrchu o ran cynhyrchion sy'n ymwneud â lled-ddargludydd cyfansawdd.Siaradodd CM am y posibilrwydd o Academi CS a fydd yn darparu rôl weinyddol a chynghorol, a hyfforddiant i ddiffinio, cydgysylltu a darparu gweithgareddau dysgu a sgiliau ledled y rhanbarth a fydd yn amrywio o sgiliau allweddol i gymwysterau NVQ lefelau 1 i 9. Mae gwaith wedi dechrau eisoes i ddatblygu perthnasau o fewn ysgolion, a cyrff addysg bellach ac addysg uwch ledled y De-ddwyrain. |  |
| **6** | **Unrhyw Fater Arall**Nododd DW raglen UKRI newydd a fydd yn cael ei chyhoeddi ar 3 Ebrill - Cynllun Cymrodoriaeth Arweinwyr y Dyfodol ar gyfer busnesau a'r byd academaidd. Mae manylion y cynllun presennol i’w gweld yn:[**https://www.ukri.org/funding/funding-opportunities/future-leaders-fellowships/**](https://emea01.safelinks.protection.outlook.com/?url=https%3A%2F%2Fwww.ukri.org%2Ffunding%2Ffunding-opportunities%2Ffuture-leaders-fellowships&data=02%7C01%7CPhilippa.Costello%40gov.wales%7C530311b97e5f491ad86a08d599fac591%7Ca2cc36c592804ae78887d06dab89216b%7C0%7C0%7C636584224688895172&sdata=XsqAia2lp%2BKIVYyq9ox1pOp1Fcyhw%2FjHzoz%2Bv6Eh1dg%3D&reserved=0)Nododd DW hefyd fod prif dudalen bellach i’w gweld ar gyfer cyfleoedd ariannu UKRI [**https://www.ukri.org/funding/funding-opportunities/**](https://emea01.safelinks.protection.outlook.com/?url=https%3A%2F%2Fwww.ukri.org%2Ffunding%2Ffunding-opportunities%2F&data=02%7C01%7CPhilippa.Costello%40gov.wales%7C530311b97e5f491ad86a08d599fac591%7Ca2cc36c592804ae78887d06dab89216b%7C0%7C0%7C636584224688895172&sdata=9mXuspN5uBeK%2FFmqbwwt7ChdAimaYuMJQFzMSXFvLMM%3D&reserved=0) sy'n gasgliad o holl alwadau UKRI.Bwriedir cynnal cyfarfod nesaf IACW ar 8 Mehefin 2018 - lleoliad i'w gadarnhau. |  |